خاریجده یاشایان تورک‌لر و اقربا ایجما‌لاری ایداره‌سی‌نین (YTB) باشقانی عبدالله ارن تورکیه دؤولتی طرفیندن هر ایل لیسانس، ماستر و دکترا عذره اوخویان 4 مینه یاخین خاریجی طلبه‌یه بورس ایمکانی تعمین ائدیلدیگینی بیلدیره ره ک، و قونش اولکه بولقاریستان-ین اوزلری اوچون اهمیتلی اولدوغو دئییب.
بولقاریستان-دا "تورکیه بورس لارینی تانیدان عبدالله ارن بونونلا علاقه‌دار کنستانتین پرسلاوسکی بیلیم یوردوندا تشکیل ائدیلن تقدیمات مراسیمی عرفه ‌سینده رئکتور دکتر گئورگی کولف ایله بیر آرایا گلیب.
عبدالله ارن 126-سی دؤولت اولماقلا 208 بیلیم یوردو اولان تورکیه-‌نین بورس پروقرامی اوچون 170 اؤلکه‌دن مراجعت اولدوغونو و تورکیه-دکی عالی تحصیلین کیفیتینی نظره چات‌دیرا‌راق دئییب:
"ان مهم معیارلاریمیز آکادئمیک موفقیت‌دیر. بیز بورس لاری وئررکن ائتنیک منشأ، میللیت دئییل، آکادئمیک اوغورو اؤن پلاندا توتوروق.
بیر هفته بویو بولقاریستان-دا خاریجده یاشایان تورک‌لر و اقربا ایجما‌لاری ایداره‌سی و "تورکیه بورس‌لاری"نین تقدیمات کامپانیاسی ایجرا ائدیلدی. بو باخیمدان بولقاریستان گنج‌لری‌نین ساییندا آرتیم گؤزلییریک.
بیز هم بالکان جوغرافیاسیندا باریش، هم ده تورکیه-‌نین دنیز و قورودان سرحد قونشوسو اولماسی ایله علاقه‌دار بو اؤلکه‌لرله ایکی طرف‌لی موناسیبت‌لری داها یوکسک سویه‌یه چیخارماق مقصدیله بورس پروقرامینا بؤیوک اهمیت وئریریک.
"تورکیه بورس لاری" اوغورلو اولوسلار آراسی بیر بورس پروقرامی‌دیر، یالنیز تورک دونیاسینا دئییل، بولقارلارا دا آچیق‌دیر".
